Referat af møde i menighedsrådet ved Jesu Hjerte Kirke 13.1. 2023 kl. 18.

Tilstede: Sp. Tomislav Cvetko, p. Ariel Baraquiel Bejo, diak.Ole Lundsteen, Ulf M. Becker, Sr. Agnes Deprez, Maria Sundgaard Ertner, Rasmus Kaare Frederiksen (fm.), Carsten Günther (nfm.), Jacob Hansen-Schwartz, Ivan Jajcévic, Ursula Ljungqvist, Maria G. Rasmussen

Fraværende: p. Tomaz Majcen

Formanden ledede mødet efter følgende

**Dagsorden:**

1. Godkendelse / supplering af dagsorden
2. Udarbejdelse af referat fra 31/10
3. Almen orientering v/ formanden, *vedhæftet*
4. Ulfs punkter til dagsorden
5. Jacobs punkter til dagsordenen
6. Almen orientering v/ sognepræsten
7. Bogsalg i menighedssalen v. Katolsk Menighedspleje
8. Forslag fra Klaus Munk-Nielsen om en faste/meditationskoncert i Jesu Hjerte Kirke d. 4. marts, hvor Anna, Joakim, en bratschist og Klaus vil spille Haydns “Jesu sidste 7 ord på korset” for strygekvartet.

P. Michael Hornbech Madsen vil gerne oplæse og kort kommentere kors-orden

1. Økonomi:

Kirkens økonomi for 2022. *Status for 1. – 3. kvartal rundsendes*

Forslag om nye istandsættelsesarbejder i 2023; istandsættelse af sakristi og udskiftning af kirkehynder

Fremlæggelse af forslag til budget 2023

1. Nyt om den synodale proces.
2. Tilrettelæggelse af §12-møde i 1. halvår
3. Nye mødedatoer
4. Evt.

Sognepræsten indledte mødet med en meditation over en passage fra 1. Korintherbrev om menighedens enhed.

**Ad 1)** Dagsordenen blev godkendt.

**Ad 2)** Man enedes om formulering af referat af møde 31.10.22

**Ad 3)** Formandens detaljerede beretning havde som væsentligste punkter, at tyveriet oktober 2021 har resulteret i en sigtelse, der behandles i byretten december 2023, at aflevering af kontanter i bank bliver endnu mere dyrt og besværligt, at arbejdet med mikrofonanlæg forventes afsluttet i januar måned, at man regner med at lave nye fødder til de høje juletræer, at opsætning af julekrybbe er blevet fotodokumenteret de sidste 2 år, således at nye folk vil kunne overtage det komplicerede arbejde og at rengøringsdame Tanja er holdt op ultimo december.

Det blev bemærket, at juletræernes højde og placering ikke var optimale. Man opfordrede til at Vincentsgrupperne ved en kirkekaffe gjorde rede for deres arbejde. I øvrigt konstaterede menighedsrådet, at de tidligere nævnte samarbejdsproblemer i den mellemliggende tid var blevet bilagt, og at arbejdet fortsætter.

**Ad 4)** Kasserer Ulf M. Becker berettede, at retten til skattefradrag for gaver til JHK ved et mere end beklageligt teknisk uheld var bortfaldet for 2. halvår 2022. Bogfører og kasserer gør deres bedste for at reducere skaden mest muligt. Skattefradragsretten forventes reetableret i slutningen af januar.

Desuden meddelte kassereren, at han grundet problemer med helbred så sig nødsaget til at udtræde af menighedsrådet. Han fortsætter med det daglige kassererarbejde i op til 3 måneder til efterfølger er fundet.

**Ad 5)** Jacob Hansen-Schwartz havde foreslået, at projektet med belysning i kirken stoppes, og at man fortsætter med det nuv. anlæg så længe som teknisk muligt. Jacob blev bedt om at komme med et mere detaljeret forslag om, hvordan det sidste kunne lade sig gøre.

Jacob efterspurgte status på sagen med den defekte dør fra gård til tårn. Penge til reparation er bevilget. Der var enighed om at få den repareret snarest muligt.

**Ad 6)** Sognepræsten indledte sin beretning med tak for det gamle år og de bedste ønsker for det nye. Han opfordrede til at den komplekse menighed brugte sine forskelligheder til berigelse i oprigtig kærlighed til Gud og næste. Blandt de i øvrigt velbesøgte liturgier og messer måtte det konstateres at der ikke kommer mange til torsdagens messe kl. 19. Det overvejes at flytte den tilbage til kl. 17. sig af sagen. Der er overvejelse om en ny bibelgruppe. 11. marts vil der være arrangement i menighedssalen til fordel for kvinder i Congo. Der var enighed om, at dette kunne finde sted uden betaling af leje. Der er overvejelser om udflugt for menighedens ældre. Man var enige om lægge den til efter sommerferien. Rasmus kigger på mulighederne. Franciskanerordenen fejrer 2023-2026 4 store 800-års-jubilæer. Man begynder fejringerne med festen for den hellige Frans af Assisi den 4. oktober 2023.

**Ad 7)** Fra Katolsk Menighedspleje blev det forespurgt, om man forsøgsvis kunne opstille et bord med bøger til salg i menighedssalen. Det blev godkendt.

**Ad 8)** Forslaget blev godkendt.

**Ad 9)** Formanden fremlagde økonomi og budget 2023. Alt ser tilforladeligt ud.

**Ad 10)** Sr. Agnes Deprez orienterede om de seneste udviklinger og spurgte, hvad man syntes er relevant her i bispedømmet. Der vil være møder om sagen 22.1. og 29.1. i forbindelse med kirkekaffen.

**Ad 11)** Spørgsmålet viderebehandles pr. mail.

**Ad 12)** Næste møde vil være 27.2.

**Ad 13)** Maria G. viderebragte spørgsmål om kalender i sakristiet. Ole Lundsteen foreslog nyt møde om lejer for menighedssalen. Jacob efterspurgte lejekontrakt for Caritas. Ole Lundsteen meddelte, at han pr. 1.2.23 går på pension og dermed holder op i menighedsrådet.

Formanden hævede mødet kl. 19:50